b'\n_START_ARTICLE_\nAnagyrus pseudococci\n_START_SECTION_\nRazvojni cikel\n_START_PARAGRAPH_\n\xc4\x8ce samica Anagyrus pseudococci izle\xc5\xbee oplojena jaj\xc4\x8deca, se iz teh izle\xc5\xbeejo samice, \xc4\x8de pa je neoplojena, pa se izle\xc5\xbeejo samci. Njihov cilj so larve volnatih u\xc5\xa1i v tretjem stadiju razvoja, vendar lahko zale\xc5\xbeejo jaj\xc4\x8deca tudi v mlaj\xc5\xa1e razvojne stadije u\xc5\xa1i in odrasle \xc5\xbeivali._NEWLINE_Samica Anagyrus pseudococci izle\xc5\xbee eno samo jaj\xc4\x8dece v vsakega gostitelja. Iz jaj\xc4\x8deca v malih gostiteljih se obi\xc4\x8dajno izle\xc5\xbee samec. Samica najde in razi\xc5\xa1\xc4\x8de gostitelja zelo hitro s pomo\xc4\x8djo tipalk, nato pa se obrne z zadkom proti cilju in prebode gostotelja z ovopozitorjem med volnati filamenti. Izleganje jaj\xc4\x8deca traja kak\xc5\xa1nih 15-40 sekund. Larva osice po\xc5\xbere celotno vsebino u\xc5\xa1i in gre v njej skozi celotno preobrazbo. Nato odrasla \xc5\xbeival pregrize zunanjo ko\xc5\xbeo u\xc5\xa1i in zapusti za seboj popolnoma izpraznjeno mumijo._NEWLINE_Razvoj od jaj\xc4\x8deca do odrasle \xc5\xbeivalice traja 40,5 dni pri temperaturi 17,5 \xc2\xb0C, 14 dni pri 26 \xc2\xb0C in 10,5 dni pri 35 \xc2\xb0C. Samci se razvijejo hitreje kot samice. Spodnja temperatura za razvoj je 13 \xc2\xb0C, najvi\xc5\xa1ja pa 38 \xc2\xb0C. \xc4\x8ce je dovolj gostiteljev, samice zale\xc5\xbeejo 15jaj\xc4\x8dec dnevno. V temi so neaktivne in jih mo\xc4\x8dno privabljas vetloba.\n_START_SECTION_\nUporaba v hortikulturi\n_START_PARAGRAPH_\nAnagyrus pseudococci je zelo u\xc4\x8dinkovit parazitoid, ki ima velik pomen za biolo\xc5\xa1ki nadzor \xc5\xa1kodljivcev. Uporablja se v vrtnarstvu za uni\xc4\x8devanje volnatih u\xc5\xa1i, predvsem citrusove volnate u\xc5\xa1i. Ker je ozko specializiran, kolonije kmalu odmrejo ali pa se izgubijo, \xc4\x8de ni na razpolago ve\xc4\x8d hrane. Ker je zelo u\xc4\x8dinkovit, se ga uporabi pri huj\xc5\xa1ih napadih \xc5\xa1kodljivcev.'